NaiveNeuron/SloPal huggingface dataset:
Jurinová, Erika, podpredsedníčka NR SR (2013-10-30):
Ďakujem pekne. Len veľmi krátko zareagujem na kolegyňu. Viem, že možnože takéto návrhy sa stretajú s veľkou nevôľou obecenstva alebo aj samotných poslancov hlavne kvôli tomu, že hovoria a vždy začnú hovoriť o populizme a podobných veciach. Osobne si myslím a veľmi súhlasím s tým, čo povedala kolegyňa Helena Mezenská, že je potrebné v dnešnej dobe podporovať prvky priamej demokracie. Toto je tiež jeden z prvkov: ani nie že uľahčiť, ale sprístupniť referendum v takom duchu, že kvórum na určenie platnosti referenda bude zrušené, je podľa mňa jedna z podmienok, aby to referendum malo vôbec zmysel, aby sa prestalo konečne hovoriť o tom, že je to zbytočné plytvanie peňazí. Takže veľmi podporujem návrh a naozaj prosím kolegov o podporu tejto novely. Ďakujem.
P. Hrušovský, predseda NR SR: (2004-05-20):
(Hlasovanie.) 131 prítomných, 77 za návrh, 14 proti, 39 sa zdržalo, 1 nehlasoval. Návrh sme schválili. Podľa § 85 ods. 4 písm. b) podávam návrh, aby návrh zákona opakovane prerokoval len gestorský ústavnoprávny výbor. Prezentujme sa, páni poslanci, a hlasujme o návrhu. (Hlasovanie.) 129 prítomných, 95 za návrh, 11 proti, 23 sa zdržalo. Návrh sme schválili. Prerušujem rokovanie o tomto bode programu. Poprosím pána podpredsedu výboru, aby dnes do 17.00 hodiny, keď budeme pokračovať v rokovaní o tomto bode programu, ústavnoprávny výbor zasadol a predložil svoje stanovisko. (Reakcie z pléna.) Áno, áno, zákon je vrátený do druhého čítania, bude otvorená riadne rozprava, poslanci budú môcť využívať svoje právo podávať pozmeňujúce návrhy. Sme... (Reakcie z pléna.) Panie poslankyne, páni poslanci, odporúčam, aby sme v zmysle dohôd, ktoré uzavreli predsedovia jednotlivých poslaneckých klubov, pokračovali teraz najskôr v hlasovaním o prerokovaných bodoch, ešte máme hlasovať o troch zákonoch, o troch prerokovaných zákonoch, potom by sme pokračovali v rozprave o zákonoch súvisiacich so zdravotnou reformou a pokračovali prerokúvaním týchto zákonov až dovtedy, než nebudú všetky zákony prerokované a potom by sme pokračovali v rokovaní o návrhu zákona o súdnej reforme a hlasovaním o prerokovaných zákonoch, ktorých predkladateľom za vládu Slovenskej republiky je pán minister zdravotníctva. Je súhlas takto? (Súhlasná reakcia pléna.) Ďakujem pekne. Teraz poprosím poslankyňu Máriu Sabolovú, aby z poverenia výboru navrhla uznesenie k prerokúvanému bodu programu správa o stave odškodnenia jednotlivých obetí komunistického systému (tlač 601). Nech sa páči, pani poslankyňa Sabolová. (Ruch v sále.) Prosím o pokoj, páni poslanci.
Hajšelová, Petra, poslankyňa NR SR (2021-03-16):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 3. mája 2021. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Kočiš, Eduard, poslanec NR SR (2020-09-22):
Ďakujem pekne, pán podpredseda. Pán kolega, veľmi pekne ďakujem za hodnotný príspevok do tejto rozpravy k tomuto nášmu návrhu zákona. My ako laici v tomto smere sa často vyjadrujeme niekedy neodborne, niekedy možno zbrklo, niekedy snáď aj neuvážene, ale každý jeden poslanec v tomto pléne Národnej rady Slovenskej republiky, ktorý si naozaj dôkladne a pozorne vypočul tvoj príspevok, sa musí minimálne zamyslieť. Musí sa minimálne zamyslieť nad tým, čo si sa snažil povedať. To znamená, to, čo vlastne predkladá aj náš celý zákon. Jednoducho nie sme, a to musím zdôrazniť, nie sme striktne proti akémukoľvek druhu očkovania, sme najmä proti sankciám, proti sankciám, ktoré naozaj môžu zničiť život rodiny, zničiť život daného dieťaťa alebo dospelého človeka, ktorý týmto očkovaním prejde. A jednoducho musíme sa na túto tému pozerať vo všeobecnosti, a nielen z nejakého pozerania sa pomedzi prsty. Názor lekára, názor odborníka je mne veľmi blízky a musím povedať, ak by som bol na druhej strane rokovacej sály, tak si myslím, že ma úplne presvedčí, pretože naozaj neútočil, argumentoval a hodnotil situáciu naozaj iba podľa faktov. A čo sa týka očkovania nás ročníkov ’80, ’82, ’3, ’4, ’5, my sme boli všetci očkovaní kvalitnými vakcínami, ktoré sa naozaj vyrábali v bývalom Československu. Tie vakcíny boli dlhodobo odskúšané, boli dlhodobo na trhu a mali veľmi kvalitné výsledky. To znamená aj vďaka týmto vakcínam naše ročníky sú zdravé a vedia bojovať proti týmto vymysleným chorobám. Ďakujem pekne.
P. Hrušovský, podpredseda NR SR: (2001-10-17):
Nevykrikujte, dovádzate ma do zmätkov, páni poslanci. (Smiech v sále.) Prosím pána poslanca Kužmu a Hudeca, aby zaujali miesta určené pre navrhovateľov a spravodajcu, budeme hlasovať o návrhu skupiny poslancov Národnej rady Slovenskej republiky na vydanie zákona o národnom kultúrnom dedičstve a o zmene a doplnení niektorých zákonov (tlač 1101). Pán poslanec Kužma, prosím, aby ste uvádzali hlasovanie.
Gašpar, Tibor, poslanec NR SR (2024-04-30):
Ďakujem za slovo. Dovoľte mi zareagovať na to, čo sa v podstate prelína viacerými príspevkami v dnešnej rozprave zo strany opozície, a to je interpretácia toho výsledku, ktorý sa tu ako keby očakáva. A občanom, ktorí sledujete túto rozpravu, tak treba povedať, že na zvolenie tých dvoch kandidátov treba 90 hlasov. Je jasné, že to musí byť voľba, ktorá pozostáva z nejakej dohody koalície a opozície, a keďže môže dôjsť k tomu, že nezvolíme ani jedného z kandidátov na možnú, na možný výber pre pána prezidenta alebo prezidentku, tak sa to podsúva verejnosti, že to bude na vine, samozrejme, koalícia. Tak chcem povedať, že, samozrejme, je to zavádzajúca interpretácia, pretože nájsť zhodu v dnešnom parlamente na dvoch kandidátoch bude veľmi náročné, ak nie nemožné. K tomu ďalšiemu, čo ste povedal, a to je k chovaniu sa k justícii počnúc novelou Trestného zákona, zrušeniu úradu špeciálneho prokurátora a dokonca o tom, že voliči s tým nesúhlasia, no musím vás vyviesť z miery, pán Vančo, takže naši voliči s tým určite súhlasia a dokonca to považujú za proces, ktorý ide pomaly a ktorý ešte by mal skončiť aj konkrétnou trestnou zodpovednosťou konkrétnych osôb za to rozkladanie právneho štátu, ktorý tu bol. Som prekvapený, že považujete kritiku sudcov Ústavného súdu za ich rozhodovanie a za to, čo konštatoval Ústavný súd, o ktorom tu dnes hovoríme, za niečo vymyslené, no ja si myslím, že je to tak vážne, že práve o tom by sme tu mali rozprávať sa možno na samostatnej schôdzi. Ďakujem.
Pčolinský, Peter, podpredseda NR SR (2022-11-15):
S ďalšou faktickou pán poslanec Stano Kubánek.
Bugár, Béla, podpredseda NR SR (2016-10-27):
Takže pán poslanec Kollár nechce teraz vystúpiť v rozprave, až potom v záverečnom slove. Vyhlasujem rozpravu za skončenú. Pán poslanec, ako predkladateľ, máte slovo.
Gašpar, Tibor, poslanec NR SR (2024-02-08):
Ďalej hlasujeme o bode 161 druhého pozmeňujúceho návrhu poslanca Galka.
Galko, Ľubomír, poslanec NR SR (2015-11-10):
Ďakujem pekne. Ja by som chcel podporiť pána kolegu Zajaca a zároveň aj doplniť Janku Kiššovú. No, ja mám najviacej asistentov, ja má sedem asistentov a každý má svoju prácu. Mám tam študentku, ktorá mi za 150 euro robí veľmi zaujímavé prehľady týkajúce sa mojej poslaneckej aktivity. Ja ju budem musieť zrušiť. A to mladé dievča jednoducho príde o dobré privyrobenie si k svojmu študentskému životu. Prečo chcete takéto úplne nezmyselné obmedzenie zaviesť? Je to úplný nezmysel. Mám mladého človeka na východnom Slovensku, ktorý sa mi stará o výjazdy, ďalšiu Bratislavčanku, ktorá mi rieši tu poštu. Z akého dôvodu chcete takéto niečo urobiť? Chcel by som vás požiadať, aby ste to nerobili. Je to obmedzenie poslaneckej práce, to po prvé. A po druhé, Janka hovorila o jednom spoločnom asistentovi, ja poviem o druhom. My máme spoločného právnika, ktorý nám píše trestné oznámenia. Ja nemôžem za to, že vaši nominanti kradnú jak straky. Oni tak strašne kradnú, že ten človek má toľko roboty, že jednoducho musíme ho všetci platiť. Však keď kradnete na železniciach, tak sa tomu venuje jeden poslanec, keď kradnete teraz v Hornonitrianskych baniach, tak sa tomu venuje druhý poslanec. Keď rozkrádate, ja neviem, v školstve tam Draxlerovi, no tak sa tomu Lucia zas venovala. No tak jednoducho strašne, strašne veľa kradnete. Strašne kradnete a ten náš spoločný poslanecký asistent, ktorý nám robí tie trestné oznámenia, jednoducho je životne dôležitý, aby sme vás kontrolovali, aby ste toľko nekradli. Tak to, prosím vás, láskavo nerobte. Obmedzujete opozičnú poslaneckú robotu. Ďakujem pekne.
Blaha, Ľuboš, podpredseda NR SR (2024-01-11):
Na faktické poznámky bude reagovať pani poslankyňa Ingrid Kosová, nech sa páči.
Susko, Boris, poslanec NR SR (2021-09-28):
Ďakujem pekne za slovo. Pán minister, ja nie som odborník na energetiku, ale zaujalo ma, čo ste hovorili z hľadiska výstavby fotovoltaických elektrární, a zaujalo ma to v súvislosti s medializovanými informáciami, ktoré som sa dočítal pri príprave na túto schôdzu, kde v médiách sa hovorí o tom, že až 60 % výkonu všetkých takýchto doteraz inštalovaných elektrární, teda fotovoltických elektrární, sa vybudovalo v rokoch 2010 až 2012, teda za vašej vlády. A pokiaľ ide o TPS, o tarifu za prevádzku systému, tak treba povedať, že v tejto tarife je samotná komodita, je zastúpená len 30 až 40 percentami. Zákon o regulácii v sieťových odvetviach vám dáva možnosť cenovej regulácie. A moja otázka je, že čo s tými ďalšími 60 percentami, ktoré tvoria rôzne poplatky, idete v rámci cenovej regulácie robiť, pretože tie možnosti vám zákon dáva. Ďakujem pekne.
Laššáková, Jana, podpredsedníčka NR SR (2015-05-27):
Pán poslanec Hraško, nech sa páči.
Žiga, Peter, podpredseda NR SR (2024-04-18):
Prezentujeme sa a hlasujeme. (Hlasovanie.) 145 prítomných, 89 za, 56 sa zdržalo. Návrh sa schválil. Nech sa páči, pani spravodajkyňa.
Fronc, Martin, poslanec NR SR (2014-03-21):
Ďakujem pekne. Ja by som celkom vážne rád položil otázku, čo sa týka členstva ministra spravodlivosti v Súdnej rade. S analógiou o osude vysokých škôl rozhoduje Akreditačná komisia, ale minister má právo pozmeniť to rozhodnutie. Je nad ňou, nemôže byť teda členom tej Akreditačnej komisie. A ja si kladiem otázku, či takúto kompetenciu má minister spravodlivosti. No, nemá ju. A potom akým spôsobom môže ovplyvňovať fungovanie súdnictva? Viete, ak to nemôže, potom si kladiem otázku, že načo je ten minister vôbec? Má to byť len bábka? A teraz nehľadím na to, že či je ministrom pán Borec, alebo ktokoľvek iný, nad tým pokladám za dôležité sa zamyslieť. Ďakujem.
Blanár, Juraj, podpredseda NR SR (2021-02-05):
Pán poslanec, na vaše vystúpenie evidujem 11 faktických poznámok. Ako prvý vystúpi pán poslanec Žiak. Nech sa páči.
Jurinová, Erika, podpredsedníčka NR SR (2014-11-10):
Preveríme u technikov a dáme vedieť. Nech sa páči, pán minister, máte slovo. Aha, pardon, takže pán poslanec Mihál s procedurálnym.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 134 poslancov, za 124, zdržal sa 10. Konštatujem, že sme uvedený návrh schválili. Teraz prosím predsedu výboru pre zdravotníctvo poslanca Štefana Zelníka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 630), bod 18 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 630.)
Laššáková, Jana, podpredsedníčka NR SR (2015-07-01):
Panie poslankyne, páni poslanci, budeme ďalej pokračovať v rokovaní o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony . Pán spravodajca už zaujal svoje miesto, pán minister ešte poskytuje rozhovor, takže chvíľku počkáme. Pán minister, poprosím vás zaujať svoje miesto, budeme ďalej pokračovať v prerušenej rozprave. Pán poslanec Hlina je ešte písomne prihlásený do rozpravy, po jeho vystúpení dám možnosť prihlásiť sa do rozpravy ústne. Nech sa páči, pán poslanec Hlina, máte slovo.
Blaha, Ľuboš, poslanec NR SR (2015-12-11):
Ako naozaj, pán kolega Hraško, nie sme naozaj v krčme. Nie sme. Nie sme. Takže keď niekto rozpráva, treba byť tíško a počúvať. (Opätovná reakcia poslanca Hraška.) No, ježišmária! To je, to je... (Prerušenie vystúpenia predsedajúcim.)
Paška Pavol, predseda NR SR (2013-01-31):
(Hlasovanie.) 139 prítomných, 81 za, 58 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú a budeme hlasovať o návrhu ako o celku.
Kollár, Boris, poslanec NR SR (2017-09-07):
Chcel by som upozorniť pána premiéra, že to, čo vyčíta pani poslankyni Blahovej, to sám on bežne robí a porušuje rovnakým spôsobom. Takže nech sa spamätá, nech nerobí hanbu právnikom, keď sa hrdí tým, že je vyštudovaný právnik.
Matovič, Igor, podpredseda vlády a minister financií SR (2022-06-14):
Ďakujem pekne. Chcem sa iba opýtať, ideme do poradia, teraz Štátna pokladnica, tak? Áno? Dobre, ďakujem. Čiže kolegovia, kolegyne, dovoľte, aby som vám, aby som vás požiadal o podporu návrhu zákona, ktorého cieľom je spresnenie ustanovenia o osobitnom účte Štátnej pokladnice s ohľadom na zúčtovanie príjmov a výdavkov na tomto účte. Je to potreba vyplývajúca z aplikačnej praxe. Potom spresnenie ustanovení týkajúcich sa postavenia ARDAL, čo je Agentúra pre riadenie dlhu a likvidity vo vzťahu k investorom a účastníkom finančného trhu s ohľadom na určitú zastaranosť aktuálneho zákona. A potom ďalší cieľ je úprava v súvislosti, súvisiacich zákonov, legislatívno-technické pripojenia, prepojenia na zmeny v zákone o Štátnej pokladnici, a to zákona o dlhopisoch a zákona o rozpočtových pravidlách. Ďakujem veľmi pekne za podporu tohto zákona.
Paška, Pavol, predseda NR SR (2014-11-08):
Pán poslanec, znovu zopakujem, čo už som povedal. Pán poslanec Kadúc, procedurálny návrh. Pán poslanec Lipšic, neviem, o čom by som mal dať hlasovať.
Paška, Pavol, predseda NR SR (2012-06-21):
Pán poslanec, vaša reakcia.
Hudák, Vazil, minister hospodárstva SR (2015-06-18):
Ďakujem. A prejdem teda od emócií ku podstate. Dovoľte mi, aby som teda uviedol tento návrh zákona a hlavne teda prečo žiadam vás o povolenie alebo súhlas so skráteným legislatívnym konaním. Dôvodom skráteného legislatívneho konania o vládnom návrhu zákona je zavedenie legislatívnych zmien, ktoré sú predpokladom výrazného hospodárskeho rozvoja Slovenskej republiky, ktorý má za cieľ nielen priamy nárast počtu nových pracovných miest, ale predovšetkým zvýšiť potenciál rozvoja sekundárnych dodávateľských vzťahov, ako aj nepriamych pracovných miest. Ďalším dôvodom je aj tá skutočnosť, že v súvislosti s nedostatočnou pripravenosťou územia, opakujúcim a zvyšujúcim sa dopytom po existencii komplexne vybudovanej infraštruktúry, vrátane pozemných komunikácií a inžinierskych sietí na území Slovenskej republiky, neboli v uplynulých rokoch umiestnené niektoré zahraničné investície v oblasti priemyselnej výroby. Primárnou podmienkou rozhodnutia o realizácii novej výstavby a novej investície, resp. rozšírení a pokračovaní v už zrealizovanej investícii slovenských, ale aj zahraničných osôb je predovšetkým usporiadanie vlastníckych práv k nehnuteľnostiam potrebným na ich realizáciu, vrátane nadobudnutia práv k nehnuteľnostiam potrebným pre výstavbu funkčnej infraštruktúry. Cieľom vládneho návrhu zákona je zabezpečiť predpoklady na vytvorenie tzv. strategických parkov podnikom, ktorý je v 100-percentnom vlastníctve štátu a ktorého úlohou je predpríprava územia, vrátane zabezpečenia potrebnej infraštruktúry. Vážený pán predseda, vážené panie poslankyne, vážení páni poslanci, vzhľadom na uvedené dôvody a takisto v súlade s § 89 ods. 1 rokovacieho poriadku NR SR, t. j., keď ide o situácie, kde je ohrozenie z pohľadu štátu a hrozí značná hospodárska škoda pre štát, dovoľujem si vás požiadať o schválenie skráteného legislatívneho konania k predloženému vládnemu návrhu zákona. Ďakujem za pozornosť.
Sulík, Richard, predseda NR SR (2011-03-25):
Pán poslanec Kalist.
Ďuriš Nicholsonová, Lucia, podpredsedníčka NR SR (2017-05-11):
Štyri faktické poznámky, päť faktických poznámok na vaše vystúpenie, pán poslanec Dostál. Končím možnosť prihlásiť sa s faktickou poznámkou, ešte to uznám, pán poslanec Bernaťák, ale bolo to o chlp, končím možnosť prihlásiť sa s faktickou poznámkou. Nech sa páči, pán poslanec Pčolinský.
Hlina, Alojz, poslanec NR SR (2013-09-06):
Áno. Pán kolega, trošku ma prekvapujete, ja nehovorím, že tam má byť vstup voľný, ale že dá sa do nej vstúpiť. (Reakcie z pléna.) Tak ale potom definujme, čo to je. Ja neviem potom, čo to je politická strana. Viete, ale ja tu nechcem filozofovať, nech sa páči, prosím vás, ja v tejto krajine som pripravený na všetko. Koniec koncov zdá sa, že to niekomu vyhovuje. Avšak ak máte vytvoriť životaschopný organizmus, tak ho vytvárajte na tom, že ste schopní na nejakej hodnote postaviť nejaký postup, nie na tom, že vašou hodnotou je iba tam byť a potom si zvolíte postup. Tak si ho vytvorte na hodnote, na tú hodnotu naviažte ľudí, ktorí ju uznávajú tiež, a potom si zvoľte postup. A účastníte sa volieb. Viete, naozaj... (Reakcie z pléna.) Nemal by byť vonku. Tak nech tam nie je. No tak hovorím, tak povedzme v tom zákone, povedzte, že sa umožňuje kandidovať politickým stranách a spolkom s uzavretým členstvom. Veď, nech sa páči, veď možno to tu aj prejde, pán minister, viete. Ja som na to chcel upozorniť. Považujem to za korektné pre túto krajinu. Preto si to myslím, lebo možno tu sa zrodí génius, však vyzerá, že tu klíči semiačko, ktorý vymyslí niečo naozaj prevratné, čo nikto ešte nevymyslel. Ale zatiaľ hovorme o parlamentnej demokracii štandardného západoeurópskeho typu. Na to by som chcel teda, pán minister, upozorniť. Čiže dve základné veci, tie okrskové, nechám to na vás, naozaj je to vec toho, čo a ako. A to, či na Slovensku kandidovať elitné spolky rodinného typu môžu alebo nie a účastniť sa volieb, ak je na to vôľa, nech sa páči. A treba to korektne uviesť do zákona. Ďakujem.
Milanová, Natália, poslankyňa NR SR (2018-11-30):
Ja som čakala, že príspevok v takomto duchu príde. Už keď sme o tejto problematike hovorili na výbore, prvé, na čo som si spomenula, bol článok, ktorý hovoril práve o tej časti audiovizuálneho priemyslu, ktorá súvisela s firmou SONAF, pozrela som sa aj viac a viem, že ďalšie tie žiadosti o dotáciu neboli realizované. Preto som si povedala, že zatiaľ teda to nechám vo svojom vedomí, ale nebudem sa tým ďalej zbytočne vopred zaoberať. Sama som tento fond nazvala ako problematický, pretože tie mechanizmy tam nie sú nastavené tak dobre, ako vo Fonde na podporu umenia. To však neznamená, že tých peňazí tam by malo byť menej a stále trvám na tom, že ak chceme, aby slovenský film napredoval a má na to, aby napredoval, tak tá čiastka musí byť navýšená. Ďakujem.
Janiš, Stanislav, poslanec NR SR (2011-04-05):
Ďakujem za slovo a predpokladám, že toto už je nejaké posledné vystúpenie k novele 309, lebo táto telenovela by už mohla skončiť a mohli by sme sa venovať podstatnejším veciam. Je to veľmi, je to veľmi vážny návrh zákona. Ja len zhrniem rozpravu a hlavne ten pozmeňujúci návrh, ktorý tu zaznel dvakrát. Ten pozmeňujúci návrh tu je od utorka. Teda pred týždňom tu zaznel. V stredu bola otvorená rozprava, zaznel tu ten pozmeňujúci návrh znova, opäť boli vznesené pripomienky. K obidvom týmto návrhom v prvej časti v utorok, keď tu bol pán minister, sa vyjadril, že s nimi súhlasí. To značí, že predkladateľ nemal k nim žiadne pripomienky. V piatok sme to definitívne uzatvorili, boli námietky, že pán minister napriek tomu, že sa vyjadril k tomu, že nemá problémy s týmito pozmeňujúcimi návrhmi, takto sedieť dnes, aby povedal, že nemá žiadne pripomienky k celej rozprave, ktorá tu odznela. My sme na výbore pre hospodárstvo, výstavbu a dopravu, keďže Národná rada väčšinou hlasov chcela, aby sme sa zaoberali, takže sme splnili aj toto prianie. Rokovali sme o uznesení č. 105, sme prijali uznesenie k tomuto pozmeňovaciemu návrhu. Vecne k tomuto návrhu nie sú pripomienky, boli len pripomienky, čo sa týka procedúry jeho prijímania. Ja som presvedčený, že toto dnes definitívne skončí, a návrh zákona, keďže je potrebný pre energetiku, obnoviteľné zdroje, ceny energií, veľmi potrebný, že čím skôr uzrie svetlo sveta a čím skôr vyjde po podpise pánom prezidentom v Zbierke zákonov. Všetko z mojej strany.
Bugár, Béla, podpredseda NR SR (2017-06-14):
Prerušujem rokovanie o tomto bode programu. Vážené panie poslankyne, páni poslanci, prosím vás, aby ste sa vrátili do rokovacieho priestoru. Pristúpime k hlasovaniu. Máme jeden prerokovaný bod, o ktorom budeme hlasovať. Takže dovoľte mi najprv na balkóne privítať Zväz protifašistických bojovníkov zo stredného Slovenska, príslušníkov. Buďte vítaní v Národnej rade. (Potlesk.) O 17.05 pristúpime potom k hlasovaniu. Takže, páni poslanci, prosím vás, aby ste sa vrátili do rokovacieho priestoru. (Krátka prestávka.) (Po prestávke.)
Šeliga, Juraj, podpredseda NR SR (2021-01-14):
Ďakujem pekne. Samozrejme, v zmysle rokovacieho poriadku vystúpením člena vlády má právo (ruch v sále), poprosím vás o kľud, má právo požiadať o otvorenie rozpravy. Preto sa pýtam, kto sa chce ústne prihlásiť do rozpravy? Ďakujem. Pani poslankyňa Kavecká jediná. Nech sa páči, verím, že tentokrát to zvládnete.
Droba, Juraj, poslanec NR SR (2014-02-11):
Pán kolega, ja oceňujem, že ste sa dobrovoľne podujali na tú funkciu fackovacieho panáka, a ja si myslím, že vy to aj naschvál robíte trochu, aby ste nás vyprovokovali, a beriete na seba takú tú úlohu, v ktorej si aj možno trošku hoviete a celkom vám vyhovuje, lebo myslím si, že súdny človek nemôže myslieť vážne to, čo vy hovoríte. Kolega Mikloško odmeral váš čas, myslím, že to bolo štyridsať minút. Naozaj veľa perál odznelo. K pár z nich sa vyjadrím. To, čo vy nazývate sociálnym dumpingom, tak normálny človek nazýva zdravou konkurenciou. Vy tu používate slovo neoliberalizmus zľava, sprava, ale Európa v dnešnej dobe stráca práve preto, že sa stáva socialistickejšou a že sa stáva menej konkurencieschopnou. Spravodlivé mzdy, zdravotníctvo. Neviem, ako si predstavujete, že kto to zaplatí alebo odkiaľ prídu peniaze na to, aby si Európa mohla dovoliť platiť také sociálne štáty, aké donedávna ešte platila. Čo sa týka pravicového extrémizmu, súhlasím, je to niečo, čomu sa budeme musieť venovať. Súhlasím aj s tým, že Európsky parlament bude mať dramaticky odlišné zloženie, ako mal doteraz. Na Slovensku pravicový extrémizmus v parlamente ešte nemáme, zato ľavicový extrémizmus vo vašej osobe tu už tretí rok pomaly sedieť bude. Nezabúdajme, že komunizmus a fašizmus majú spoločné korene. Obe ideológie sú založené na kolektivizme a potláčajú individuálne práva. Obe potrebujú nepriateľov. Fašisti mali svojich Židov, mali svojich Rómov a vy máte svojich kapitalistov alebo, ako to nazývate, neoliberálov. Čo sa týka Kuby, tak sú tam väzni svedomia, sú tam väznení novinári. Je to jeden z najbrutálnejších, najhorších režimov tohto a minulého storočia. Väčšina ľudí je v ekonomickom vazalstve. A je to naozaj odporný, hnusný... (Prerušenie vystúpenia časomerom.)
Baránik, Alojz, poslanec NR SR (2020-04-23):
Ja by som si, dobrý deň prajem ešte raz, ja by som si dovolil zareagovať na túto rozpravu. Treba povedať, že je tam určitá nepresnosť v tom, čo tvrdil kolega Susko, lebo profesor JUDr. Ján Mazák nie je vedený ako sudca. To, že niekto bol bývalý sudca, to je proste, to je kategória, ktorú ani ústava ani zákon o Súdnej rade nestanovuje. Je to binárne, buď sudca je, alebo sudca nie je. Samozrejme, trošku sa to zamieňa občas s tým, že viacerí sudcovia, ktorí nevykonávajú sudcovskú funkciu, ako napríklad dobre známy pán Kičura, ktorý mimochodom je prvý kandidát navrhnutý stranou SMER, ktorý je vo väzení už, gratulujem týmto pánovi Podmanickému, ale myslím, že budú ďalší z tých, ktorých SMER navrhol na pozíciu ústavného sudcu, tak tu sa nejedná o ten prípad, kedy sa sudca rozhodol, že bude vykonávať nejaké iné povolanie, ale stále zostal sudcom. Čiže pán Mazák, keď sa pozriete do registra ministerstva spravodlivosti, nie je vedený ako sudca a ho tam jednoducho nenájdete. Iný prípad je, samozrejme, pani Svetlovská, ktorá je aktívna sudkyňa a tam teda musím povedať, že pán Susko akosi poukázal na niečo, čo nie je celkom kóšer, ako sa hovorí. Ďakujem pekne.
Laššáková, Jana, podpredsedníčka NR SR (2013-05-15):
Pán poslanec Beblavý sa odhlásil, takže preto nás požiadal vzhľadom na to, že nie je tu poobede, takže preto ste vyskočili vyššie.
Kollár, Boris, predseda NR SR (2021-12-14):
Prosím prezentujme sa a hlasujeme. (Hlasovanie.) Prítomných 146 poslancov, za 54, proti 3, zdržalo sa 86, nehlasovali 3. Uvedený návrh sme neschválili.
Kollár, Boris, predseda NR SR (2022-11-15):
Prosím, prezentujme sa a hlasujme. (Hlasovanie.) Prítomných 113 poslancov, za 67, proti 5, zdržalo sa 39, nehlasovali 2. (Potlesk.) Konštatujem, že Národná rada navrhované uznesenie schválila. Ďakujem za účasť a vyhlasujem 76. schôdzu za skončenú. Po tridsaťminútovej technickej prestávke bude otvorené rokovanie 77. schôdze, ktorá bola zvolaná na žiadosť skupiny poslancov. (Ruch v sále.) 11.36 h začíname. (Rokovanie 76. schôdze NR SR sa skončilo o 11.06 hodine.) (Po skončení rokovania 76. schôdze NR SR a po prestávke sa začalo rokovanie 77. schôdze NR SR.)
Sulík, Richard, predseda NR SR (2011-02-10):
Dámy a páni, poprosím vás dostaviť sa do rokovacej sály, budeme pokračovať v schôdzi. Dávam slovo pani poslankyni Kiššovej, aby nás oboznámila s výsledkami verejného hlasovania o návrhu na voľbu generálneho riaditeľa Rozhlasu a televízie Slovenska a o návrhu na voľbu členov Rady Rozhlasu a televízie Slovenska.
Hrnčiar, Andrej, podpredseda NR SR (2019-02-18):
Pán poslanec Osuský.
Sulík, Richard, predseda NR SR (2011-03-25):
Pán poslanec Matej.
Hlina, Alojz, poslanec NR SR (2014-03-26):
Prepotvrdzuje tú potrebu. Ja teda, vďakabohu, moc po súdoch nechodím. Teraz kvôli Pečnianskemu lesu som bol na niekoľkých pojednávaniach a bol som mimoriadne zhrozený, naozaj som bol zhrozený, a keby východniari počuli to, čo hovorí bratislavská sudkyňa na ich adresu, lebo právnička Lesoochranárskeho združenia VLK je z východu, a tie poznámky, ale nieže bokom, normálne do pléna, keď to takto poviem, jak to tam bola v tej pojednávacej miestnosti, tak hlboko urážlivé, ľudsky, ľudsky urážlivé, som bol úplne zdesený. Hej, že to bolo, som bol zdesený a nehovorím len, že to je dôvod, ale toto je určite jeden z dôvodov... (Ruch v sále. Prerušenie vystúpenia predsedajúcim. Zaznievanie gongu.)
P. Hrušovský, predseda NR SR: (2005-06-23):
(Hlasovanie.) 141 prítomných, 137 za, 2 sa zdržali, 2 nehlasovali. Návrh uznesenia sme schválili. Prosím pána poslanca Polku, aby z poverenia výboru pre obranu a bezpečnosť predniesol návrh uznesenia k návrhu na vyslovenie súhlasu Národnej rady Slovenskej republiky s uzavretím Dohody medzi Slovenskou republikou a Rakúskou republikou o zmene Zmluvy medzi Československou socialistickou republikou a Rakúskou republikou o spoločných štátnych hraniciach z 21. decembra 1973 (tlač 1174). Poradové číslo návrhu je 47. Nech sa páči, pán poslanec. L. Polka, poslanec: Vážený pán predseda, keďže v rozprave neodzneli žiadne návrhy ani pripomienky, dajte, prosím, hlasovať o návrhu uznesenia, že Národná rada Slovenskej republiky v zmysle čl. 86 písm. d) súhlasí s uzavretím Dohody medzi Slovenskou republikou a Rakúskou republikou o zmene Zmluvy medzi Československou socialistickou republikou a Rakúskou republikou o spoločných štátnych hraniciach z roku 1973.
Kamenický, Ladislav, minister financií SR (2024-04-24):
Ďakujem pekne. Opäť ide o transpozíciu smernice o správcoch úverov a nákupcov. Poviem hlavné ciele návrhu zákona. Rieši problematiku nesplácaných úverov, zavedenie nových inštitútov ako je napríklad správca úveru ako nový licencovaný regulovaný subjekt alebo nákupca úverov. Zvyšuje sa tu ochrana dlžníkov s tým, že bude po novom už musieť mať takýto nákupca overenú licenciu a dohľad Národnej banky Slovenska. Podpora rozvoja sekundárneho trhu a konkurencia s ňou, vytvorenie účinného efektívneho dohľadu nad cezhraničnými správcami úverov, odstránenie prekážok pre prevod nesplácaných úverov úverovými inštitúciami na nákupcov úverov, ktorí, pripomínam, že budú licencovaní Národnou bankou Slovenska. Chcem upozorniť, že v tom, v rámci tohto zákona bol podaný aj zákon, ktorým sa zjednodušujú podmienky pri žiadaní si o pomoc pri hypotékach, urobili sme, tak jak som v minulosti avizoval, boli tam rôzne administratívne problémy, keď niekto, poviem príklad, v minulosti si refinancoval svoj úver, tak úverové spoločnosti nepísali účel do jednotlivých zmlúv, našli sme riešenie a prístup, tí, ktorí možno prepadli sitom ešte aj do 1. 6. 2024, tak mnohí z nich sa kvalifikujú na pomoc štátu v prípade navýšenia úrokových splátok, to znamená do 1. 6. 2024, tí, ktorí refinancovali, budú môcť požiadať, resp. obnoviť svoju žiadosť tak, aby bol, im bolo po, aby, aby sa im dalo pomôcť. Ďakujem pekne.
P. Paška, predseda NR SR: (2006-12-12):
(Hlasovanie.) 148 prítomných, 63 za, 35 proti, 50 sa zdržalo. Neschválili sme tento pozmeňujúci návrh. Ďalej, pán spravodajca.
Zmajkovičová, Renáta, podpredsedníčka NR SR (2013-03-21):
Ďakujem, pán minister. Pýtam sa, pán poslanec, chcete doplňujúcu otázku? Nech sa páči. (Krátka pauza.) Pána poslanca Simona poprosím zapnúť.
Remišová, Veronika, podpredsedníčka vlády SR pre investície a informatizáciu (2020-05-14):
Vážený pán poslanec, práve dnes bola v Národnej rade novela zákona o eurofondoch, kde sme schvaľovali zjednodušenia práve na boj proti byrokracii v oblasti eurofondov. Schvaľovali sme spôsob, akým sa zjednodušenia, kým sa vypisujú výzvy, rokovanie monitorovacích výborov, aby sa mohlo uskutočniť cez videokonferenciu, schvaľovali sme určité..., flexibilitu aj pre žiadateľov. A keď sa pýtate, že čo sa konkrétne robí, pán poslanec, vy ste tento zákon nepodporili. Ste sa zdržali, ja hovorím, že tento zákon tu mal byť už dávno, ale minimálnou slušnosťou, keď sa pýtate na byrokraciu, by bolo podporiť aspoň tento zákon proti byrokracii. (Potlesk.)
T. Cabaj, podpredseda NR SR: (2010-03-03):
S faktickou poznámkou nikto nereaguje, ako posledná v rozprave vystúpi pani poslankyňa Katarína Tóthová. Nech sa páči.
M. Číž, podpredseda NR SR: (2008-04-01):
Teraz má slovo pán poslanec Gál.
Jurinová, Erika, podpredsedníčka NR SR (2014-07-01):
Posledný do rozpravy je prihlásený pán poslanec Hlina. Nech sa páči, máte slovo.
Lipšic, Daniel, poslanec NR SR (2014-11-27):
Nechcem toto dlhšie komentovať. Ak je zhoda, tak radšej ešte prečítam asi vcelku ten pozmeňovák, aby som ho nejak nekúskoval po bodoch dnes a zajtra, ak je teda, ak je to v poriadku.
Danko, Andrej, predseda NR SR (2017-05-18):
Na prijatie zákona vráteného prezidentom Slovenskej republiky je potrebný súhlas nadpolovičnej väčšiny všetkých poslancov. Vzhľadom na to, že prezident Slovenskej republiky vo svojom rozhodnutí neuvádza pripomienky a návrhy neschváliť zákon ako celok, otváram tretie čítanie a pristúpime k hlasovaniu o vrátenom zákone ako celku. Pán spravodajca, prosím vás, uveďte odporúčanie gestorského výboru. (Reakcia z pléna.) Hlási sa niekto do rozpravy? Nie. Uzatváram možnosť prihlásenia do rozpravy. Pán spravodajca, prosím, uveďte odporúčanie gestorského výboru.
Mesterová, Zuzana, poslankyňa NR SR (2024-01-18):
Ďakujem za slovo, pán predsedajúci. Navrhujem, aby Národná rada schválila predĺženie prerušenia rokovania do dnes do trinástej hodiny, to je do obedňajšej prestávky a nezačínala rozpravu na necelých 20 minút z dôvodu zabezpečenia kontinuity a nejakých logických následkov v priebehu rokovania. Ďakujem.
Bugár, Béla, podpredseda NR SR (2018-03-14):
Ako posledný v rozprave vystúpi pán poslanec Kotleba, nech sa páči.
Hrušovský, Pavol, predseda NR SR (2012-02-03):
Hlasujeme, páni poslanci. (Hlasovanie.) 145 prítomných, 142 za návrh, 1 sa zdržal, 2 nehlasovali. Návrh sme schválili. Prosím ďalší návrh.
Hort, Milan, podpredseda NR SR (2011-10-19):
Poslednou prihlásenou do rozpravy je pani poslankyňa Viera Tomanová. Nech sa páči, pani poslankyňa.
Hrnčiar, Andrej, podpredseda NR SR (2018-09-18):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Kollár.
Blaha, Ľuboš, podpredseda NR SR (2023-11-23):
203. Pán poslanec Martin Dubéci, nech sa páči.
V. Palko, minister vnútra SR: (2004-03-04):
Návrh zákona je v súlade s Ústavou Slovenskej republiky, inými zákonmi, medzinárodnými zmluvami a dokumentmi, ktorými je Slovenská republika viazaná. Predložený návrh zákona upravuje základné princípy volieb, podmienky výkonu volebného práva a organizáciu volieb. Zakotvuje systém pomerného zastúpenia. Podľa predloženého návrhu sa umožňuje voliť prostredníctvom pošty, a síce občanom Slovenskej republiky s trvalým pobytom v cudzine a občanom Slovenskej republiky s trvalým pobytom na území Slovenskej republiky, ktorí sa v čase volieb budú zdržiavať mimo územia republiky. Kandidátne listiny budú predkladať politické strany, politické hnutia a ich koalície. Navrhuje sa zloženie volebnej kaucie v sume 500 000 korún za podanú kandidátnu listinu. Navrhnuté zloženie kaucie nahradí predloženie petičných listín, ktorých kontrola v plnom rozsahu nebola realizovateľná. Zložená kaucia sa vráti kandidujúcemu politickému subjektu v prípade, ak tento získa aspoň 3 % z celkového počtu odovzdaných platných hlasov. Návrh zákona zakotvuje možnosť vysielať politickú reklamu aj v rozhlase a televízii prevádzkovaných držiteľmi licencií. Predložený návrh prerokovali výbory, ktorým bol vládny návrh pridelený. S pripomienkami legislatívno-formulačného charakteru odboru legislatívy a aproximácie práva Kancelárie Národnej rady sa výbory stotožnili. V diskusii vo výboroch boli prerokúvané otázky, ktoré sa týkali percentuálneho zisku z celkového počtu platných hlasov na vrátenie zloženej kaucie, rovnosti zastúpenia oboch pohlaví na kandidátnych listinách, príspevku zo štátneho rozpočtu za odovzdané platné hlasy, ako aj otázka viacerých volebných obvodov. Spoločná správa výborov obsahuje vecné i technické pripomienky. S prevažnou väčšinou z nich možno súhlasiť. Ide o pripomienky uvedené v bodoch 1 až 7, 9, 11 až 15, 18, 20 až 24, 28 a 29. Body 8, 16, 17, 25 odporúčam, tak ako gestorský výbor, neschváliť. K pripomienke v bode 27 uvádzam, že ustanovenie návrhu zákona týkajúce sa výšky príjmu za získané hlasy sleduje čo najmenší dosah na prostriedky štátneho rozpočtu. Vážený pán predsedajúci, vážené panie poslankyne, vážení páni poslanci, vládny návrh zákona po zapracovaní pozmeňujúcich a doplňujúcich návrhov podľa gestorského výboru odporúčam schváliť. Ďakujem za pozornosť.
Grendel, Gábor, podpredseda NR SR (2022-03-16):
Panie poslankyne, páni poslanci, tzv. zákon o mediálnych službách stráca poradie a ďalším bodom je druhé čítanie o návrhu skupiny poslancov na vydanie ústavného zákona, ktorým sa dopĺňa ústavný zákon č. 254/2006 Z. z. o zriadení a činnosti Výboru Národnej rady Slovenskej republiky na preskúmavanie rozhodnutí Národného bezpečnostného úradu. Návrh ústavného zákona je uverejnený ako tlač 868, spoločná správa výborov má tlač 868a. Dávam slovo poslancovi Lukášovi Kyselicovi, aby návrh ústavného zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa ústavný zákon č. 254/2006 Z. z. o zriadení a činnosti Výboru Národnej rady Slovenskej republiky na preskúmavanie rozhodnutí Národného bezpečnostného úradu , tlač 868.)
Šeliga, Juraj, podpredseda NR SR (2020-07-10):
Pán poslanec Suja.
Puci, Róbert, poslanec NR SR (2015-02-03):
Ďakujem pekne. Vážený pán predseda, pán minister, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1337). Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie, Výbor Národnej rady pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predseda, skončil som, otvorte, prosím, rozpravu.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 79 poslancov, za návrh hlasovalo 79 poslancov. Konštatujem, že sme schválili vládny návrh zákona o Fonde na podporu umenia. Poprosím vás, pán poslanec, aby ste uvádzali hlasovanie v druhom čítaní o vládnom návrhu zákona, ktorým sa mení a dopĺňa autorský zákon (tlač 1041). Nech sa páči, pán poslanec. [Hlasovanie o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov , tlač 1041.]
Ondruš, Branislav, poslanec NR SR (2011-02-11):
Ďakujem pekne, pán predseda. Pán kolega, ďakujem za vystúpenie, pretože si myslím, že tu naozaj treba pomenovávať veci pravým menom, aby bolo úplne jasné, v akej situácii sa momentálne parlament nachádza. A musím sa pripojiť k vášmu rozhorčeniu, musím povedať, že skutočne sme svedkami bezprecedentného znásilňovania parlamentu. A je mi strašne ľúto, že vládnej koalícii už nestačí, že parlament a parlamentarizmus jej slúži ako slúžka, už sa z nej rozhodol urobiť prostitútku, ktorá ak nechce poslúchať, tak ju treba znásilňovať. A to je to, čoho sme teraz svedkami... (Reakcia z pléna.) Áno, pani kolegyňa Vášáryová, ďakujem za váš jasný príspevok k tejto diskusii, vecný a konkrétny, presne tak, a na takej inteligenčnej úrovni, ako presne sa snažíte riadiť a viesť celý tento parlament a robiť svoju vládnu politiku.
Blanár, Juraj, podpredseda NR SR (2022-06-24):
Pán poslanec Šefčík, môžete reagovať na faktické poznámky.
Bugár, Béla, podpredseda NR SR (2017-03-29):
Vážené panie poslankyne, páni poslanci, chcem sa opýtať, či už každý z vás využil možnosť teda sa zúčastniť tajných volieb, hlasovania. Áno. Ďakujem pekne. Takže vyhlasujem tajné hlasovanie za skončené a zároveň musím vyhlásiť, predpokladám do takej šiestej, prestávku, kým to spočítajú, možnože to ani nestihnú do šiestej. Takže zatiaľ do 18.00 prestávka. (Prestávka.) (Po prestávke.)
Paška, Pavol, predseda NR SR (2013-10-30):
Do záznamu, poprosím. Pán poslanec Poliačik.
Ďuriš Nicholsonová, Lucia, podpredsedníčka NR SR (2016-09-07):
Ďakujem pekne, pán poslanec Baška. Otváram všeobecnú rozpravu. Do písomnej časti sa neprihlásil nikto z pánov poslancov. Pýtam sa, či tak chce niekto urobiť ústne. Nie, nie je tomu tak. Pýtam sa pána navrhovateľa pre istotu, či chce niečo dodať k tomuto bodu. Pána spravodajcu? Nie. Prerušujem rokovanie o tomto bode programu. Vážené panie poslankyne, páni poslanci, zajtra pokračujeme o deviatej hodine v rokovaní Národnej rady a pokračujeme poslaneckými návrhmi zákonov v programe, bodom číslo 41, je to návrh poslanca Národnej rady Slovenskej republiky Gábora Gála na vydanie zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov. Veľmi pekne vám ďakujem. (Prerušenie rokovania o 19.04 hodine.)
Budaj, Ján, minister životného prostredia SR (2022-06-28):
Ďakujem, pán predsedajúci. Dámy a páni, vládny návrh zákona, ktorým sa mení a dopĺňa zákon č. 569/2007 Z. z. o geologických prácach, zvaný tiež geologický zákon, nie je významnou novelizáciou. Je to krok smerom k väčšej transparentnosti. Návrh zákona reaguje na problémy a potreby aplikačnej praxe, kedy vysvitlo pred nejakou dobou, že značná časť informácií o životnom prostredí je ešte stále v našej republike utajovaná. Takými správami sú aj napríklad informácie, ktorými disponuje aj Štátny ústav Dionýza Štúra, ktorý má záverečné správy geologických prieskumov. Tieto záverečné správy sú prístupné len veľmi úzkemu okruhu predstaviteľov štátnych inštitúcií a pokiaľ ide o súkromné geologické prieskumy, tie môžu byť dokonca utajené až na desať rokov. Práve tento problém utajovania niektorých správ o geologickom prieskume, ktorý ale priniesol mnohé závažné zistenia o kvalite podzemných vôd a kvalite životného prostredia napríklad v okolí Istrochemu, tak bol podnetom aj na občianske iniciatívy a mňa takisto inicioval k tomu, aby som tento náhle sa vynoriaci problém jedného z ďalších utajovaní, lebo svojím spôsobom my akoby tú, ten štát plný utajovania a plný záujmov jednej štátnej strany opúšťame len akoby krôčik po krôčiku, a tak sa nám stáva, že vec, o ktorej by už každý veril, že je dávno verejnou, tak je stále ešte tajnou. Návrhom zákona sa novelizuje súčasne zákon 145/1995 o správnych poplatkoch v znení neskorších predpisov. Od poplatku sa oslobodzujú všetky doteraz spoplatnené úkony podľa položky 168, pokiaľ sú financované zo štátneho rozpočtu alebo sú financované z fondu Európskej únie. Toto je práve poplatok týkajúci sa nazretia a prezerania záverečných správ geologických výskumov. Nadobudnutie účinnosti sa predpokladá 1. august tohto roku, teda tak, aby bola poskytnutá lehota na oboznámenie sa verejnosti s novou právnou úpravou. Vážený pán predseda, vážený pán predsedajúci, vážení prítomní, verím, že predložený návrh schválite.
Laššáková, Jana, podpredsedníčka NR SR (2014-11-10):
Reagujte na pána poslanca Kaníka.
D. Jarjabek, poslanec: (2007-04-13):
Viete, vážená opozícia, vy ste hodili rukavicu a my sme ju zdvihli. To je v poriadku. A v zabíjaní tohto parlamentného času môžeme pokračovať ďalej, lebo nie je to proti žiadnej v tejto chvíli platnej norme. Ale ten rozdiel medzi nami dvomi, medzi týmito dvomi tábormi je v tom, že vy stále hovoríte o slovách a my hovoríme o činoch. A preto sa nemôžeme dohodnúť. Sú to dva jazyky. To je všetko. A to takto bude do konca, hoci vám je to nepríjemné, ale budete to počúvať do konca. Preto, lebo naozaj nie je dôvod na odvolanie pána ministra. Viete to veľmi dobre vy a vieme to veľmi dobre aj my. A toto, čo tu predvádzate, bohužiaľ, a my sa na to pozeráme, je nejaká hra na občana, ktorý presne, verím, že si z toho spraví absolútne správny dojem. Ďakujem za pozornosť. (Potlesk.)
Dostál, Ondrej, poslanec NR SR (2010-10-14):
No áno, môžeme sa baviť o tom, čo by sme považovali za ideálne a čo je reálne. Keby sme sa bavili o tom, čo považujeme za ideálne, tak ja si myslím, že rodičovský príspevok by mal byť vyšší ako je dnes, mal by byť výraznejšou náhradou pracovného príjmu ako je dnes a mal by byť poskytovaný naozaj iba rodičom, ktorí sa plnohodnotne celodenne starajú o dieťa, čo opakujem, neznamená, že nemôžu mať žiadny príjem, ale nemajú plnohodnotný pracovný vzťah, pretože ten čas venujú deťom. Ale rešpektujem, že realita je, aká je, programové vyhlásenie niečo v tomto smere hovorí, ja rešpektujem programové vyhlásenie vlády, ideme tým smerom, ja som namietal iba proti jednej jedinej veci, v tej rovine nie debaty o tom, čo by bolo ideálne keby, ale v realite, namietal som to, že si myslím, že nie je správne dávať viacej peňazí na príspevok na starostlivosť o dieťa, ako na rodičovský príspevok. To je to, čo som chcel povedať svojím príspevkom.
Maďarič, Marek, poslanec NR SR (2011-04-05):
Ďakujem. Pán poslanec, vy ste sa pokúsili o trápnu demagógiu, že ak my kritizujeme vašu privatizáciu strategických podnikov, tak sme proti podnikaniu. My uznávame podnikanie. Uznávame trh, ale súčasne uznávame aj prítomnosť štátu na tomto trhu. A kritizujeme konkrétne privatizácie, pán poslanec. Keby ste, pán Jurčík, nevyrušovali, aby mohol pán poslanec počúvať. Kritizujeme konkrétnu privatizáciu hlboko pod cenu, ktoré boli skutočným okradnutím tohto štátu o stovky miliárd korún, ale nielen to. Priniesli tieto privatizácie za vašej aktívnej pomoci astronomický nárast cien plynu, elektriny a ďalších komodít, čo už musia každý mesiac platiť bežní ľudia. A to už nehovorím o životnej potrebe každého normálneho štátu v čase energetických kríz mať rozhodujúce energetické podniky pod kontrolou. To by ste si mali tiež uvedomiť, pán poslanec, pretože riadiť štát, jeho výpredajom, dokáže každý hlupák. A možnože pani premiérka myslela aj vážne tie svoje sľuby pred voľbami, neprivatizovať, ale potom zistila, že inak to nevie. A je zaujímavé, že tejto kľúčovej otázke ste sa vo svojom siahodlhom a rozmanitom vystúpení vyhli. Zareagujte na to, pán spravodajca, ako sa staviate k tomu vášmu sľubu neprivatizovať. Neprivatizovať, že to prehlasujete a vyhlasujete, na to zareagujte. (Potlesk.)
Janckulík, Igor, poslanec NR SR (2020-02-21):
Ďakujem za slovo. A peniaze určite nám budú chýbať a je to obrovský výpadok. Je mi ľúto, že vlastne s týmto návrhom nesúhlasí ani minister dopravy, ani Národná diaľničná spoločnosť. Štrajkujúci autodopravcovia UNAS-u žiadali výhodnejšie podmienky pre ich dopravcov, aby sme, aby títo dopravcovia boli viac konkurencieschopní, žiaľ, minister financií, sa mu nepodarilo nájsť tieto finančné zdroje v rozpočte. Únia autodopravcov dala aj také vyhlásenie, určite ste ho niekde postrehli, prečítam ho: „Únia autodopravcov Slovenska hrozí blokádami ciest, ak parlament schváli zrušenie diaľničných známok. Zároveň naďalej trvá na svojich požiadavkách a na zverejnení všetkých dodatkov zmluvy s firmou SkyToll,“ uviedol to v stredu Stanislav Skala z únie. „V prípade zrušenia diaľničných známok“ parlament, „parlamentom u nás ihneď vyzve svojich členov na blokovanie ciest a diaľnic na miestach, v ktorých sa aktuálne nachádzajú,“ zdôraznil Skala. Viete, je mi to ľúto, že vlastne znova budú trpieť ľudia na to, že proste urobil tu niekto nejaké rozhodnutia, len dúfam, to, čo povedal pán kolega Miro, že neprejde to parlamentom, lebo ten výpadok, ako som, som spomínal, bude veľmi veľký, a vieme, ako finančné zdroje nám chýbajú. Ja spomeniem, napríklad v programovom vyhlásení vlády, vlády bola aj rýchlostná cesta R3 príprava Nižná – Dlhá, Dlhá – Sedliacka Dubová a na túto rýchlostnú cestu sme potrebovali zhruba 3,5 mil. na prípravu, aby mohla pokračovať táto príprava. Bohužiaľ, týchto 3,5 mil. sa nenašlo, tým pádom posun tejto výstavby je neskutočných 5 rokov. To znamená a znamená na máj ’24 posun tejto výstavby. Keby sme mali 3,5 mil., tak už sa mohlo pracovať na tomto úseku. To mi je veľmi ľúto. Ďakujem.